Тиҙ йөрөшлө һәм үтә тиҙ йөрөшлө поездарҙа поезды электр менән тәьмин итеү өсөн көс вагоны ҡулланыла. Дизель-генераторҙар йыйылмаһы менән йыһазландырыла һәм башлыса поездың алғы яғында, тепловоз артында (тиҙ йөрөшлө «Аврора» һәм «Невский Экспресс» поездарында, поезд ҡойроғона) ҡуйыла. Дизель-поездарҙа түбән көсөргәнеш алыу өсөн ярҙамсы генераторҙар ҡулланыла, улар дизель-генераторҙар йыйылмаһынан әйләнешкә индерелә. Даими ток электропоездарында генератор вагон аҫтында урынлашҡан динамотор менән бер күсәрҙә урынлаша, шулай уҡ йыш ҡына юғары вольтлы ярымүткәргесле үҙгәрткестәр ҙә ҡулланыла. Алмаш токлы электропоездарҙа түбән көсөргәнеш тартыу трансформаторынан алына, унда контакт селтәренең көсөргәнешлеге кәрәкле кимәлгә тиклем кәмей (яҡынса 220 В). Артабан машина үҙгәрткесендә бер фазалы ток өс фазалы токҡа әйләндерелә. Алмаш токтан тура ток алыу өсөн турайтҡыстар ҡулланыла. Метрополитен вагондарында идара итеү һәм яҡтыртыу селтәрҙәре аккумулятор батареяһы (шулай уҡ контактлы рельстан резисторҙар йыйылмаһы аша зарядлана), йәки статик үҙгәрткес ярҙамында башҡарыла.